LIETUVOS RESPUBLIKOS SEIMAS
TEISĖS IR TEISĖTVARKOS KOMITETAS


[bookmark: _GoBack]	2014 m. gegužės 9 d. Seimo Konferencijų salėje (III rūmai) vyks penktasis Lietuvos teisininkų kongresas „Teisinės institucijos modernioje visuomenėje“, skirtas Lietuvos teisininkų draugijos 25-mečiui paminėti. Kongresą organizuoja Seimo Teisės ir teisėtvarkos komitetas kartu su Lietuvos teisininkų draugija.
	Kongreso tikslas – sukviesti įvairių teisinių institucijų vadovus diskusijai apie Lietuvos teisininkų ir teisinių institucijų vietą šiuolaikinėje visuomenėje, jų teises ir pareigas, veiklos garantijas, tarpinstitucinę sąveiką ir tarpusavio bendradarbiavimą, santykį su kitomis valstybės institucijomis, veiklos galimybes ir atsakomybę Lietuvos narystės Europos Sąjungoje perspektyvoje bei veiklos probleminius aspektus. 
	Kongrese pranešimus skaitys žymūs teisininkai ir svarbiausių teisinių institucijų vadovai: L.e.p. Konstitucinio Teismo pirmininkas Dainius Žalimas, Aukščiausiojo Teismo pirmininkas Gintaras Kryževičius, generalinis prokuroras Darius Valys, policijos generalinis komisaras Saulius Skvernelis, Vyriausiojo administracinio teismo teisėja doc. Dr. Skirgalė Žalimienė, Notarų rūmų pirmininkas Marius Stračkaitis, Advokatūros tarybos, Antstolių rūmų atstovai ir kiti. 
	Kongresas bus tiesiogiai transliuojamas Seimo interneto svetainėje ir televizijos programa „Seimas – tiesiogiai“. 
	1920 m. vasario 21 d. įsikūrusi Lietuvos teisininkų draugija vienijo žymius Lietuvos teisininkus. Draugijai vadovavo Antanas Kriščiukaitis (1920–1933 m.), Petras Leonas (1934–1935 m.), Jonas Gudauskas (1937–1938 m.) ir Česlovas Butkys (1938–1940 m.), draugijos valdybos nariais buvo prof. Mykolas Romeris, Augustinas Janulaitis, advokatas Zigmas Toliušis, Vladimiras Stankevičius ir kiti. Viena iš itin svarbių draugijos veiklos krypčių buvo teisinis švietimas, seminarų, konferencijų ir kongresų organizavimas. Penktasis visuotinis Lietuvos teisininkų suvažiavimas turėjo būti surengtas dar 1940 metų rusėjį, tačiau dėl Sovietų Sąjungos okupacijos šis kongresas neįvyko, draugija kartu su kitomis visuomeninėmis organizacijomis buvo uždrausta ir 1940 m. birželio 15 d. nustojo egzistuoti. 
	1989 m. kovo 9 d. Vilniuje, buvusiuose Profsąjungų kultūros rūmuose, įvyko atkuriamasis visuotinis teisininkų draugijos susirinkimas, kuris rezoliucijomis pasmerkė sovietų okupaciją, reikalavo užtikrinti pagrindines žmogaus teises ir laisves, kvietė puoselėti vertybių Lietuvą. Per 25-erius metus atsikūrusi Lietuvos teisininkų draugija periodiškai rengė Pasaulio lietuvių teisininkų kongresus. 2014 metais buvo nuspręsta tęsti prieškario Lietuvos teisininkų draugijos puoselėtą tradiciją ir surengti penktąjį Lietuvos teisininkų kongresą.


V-ASIS LIETUVOS TEISININKŲ KONGRESAS

TEISINĖS INSTITUCIJOS MODERNIOJE VISUOMENĖJE
2014 m. gegužės 9 diena
Lietuvos Respublikos Seimo konferencijų salė

PROGRAMA

8.45 - 9.30 Registracija
9.30 – 9.50 Kongreso atidarymas, sveikinimai
Jos Ekscelencijos  Lietuvos Respublikos Prezidentės Dalios Grybauskaitės sveikinimas
Lietuvos Respublikos Seimo vicepirmininkas Petras Auštrevičius
Lietuvos Respublikos Vidaus reikalų ministras Dailis Alfonsas Barakauskas

9.50 – 10.00 Kongreso globėjo įžanginis žodis
Lietuvos Respublikos Teisingumo ministras Juozas Bernatonis

Moderuoja Prof. Dr. Ignas Vėgėlė, Lietuvos teisininkų draugijos pirmininkas

10.00 – 10.20  Lietuvos Respublikos Konstitucinio Teismo vaidmuo teisinėje sistemoje
L. e. Lietuvos Respublikos Konstitucinio Teismo pirmininko pareigas Prof. dr. Dainius Žalimas
10.20 – 10.40 Lietuvos Aukščiausiasis teismas: kai kurios nacionalinės ir supranacionalinės tarpinstitucinės patirtys
Lietuvos Aukščiausiojo Teismo pirmininkas Gintaras Kryževičius 
10.40 – 11.00 Lietuvos Vyriausiasis administracinis teismas Lietuvos teisinių institucijų sistemoje
Lietuvos Vyriausiojo administracinio teismo teisėja Doc. Dr. Skirgailė Žalimienė
11.00 – 11.20 Klausimai pranešėjams

11.20 – 11.50 Kavos pertrauka

Moderuoja Doc. Dr. Stasys Šedbaras, Lietuvos teisininkų draugijos vicepirmininkas.

11.50 – 12.10 Policijos vieta Lietuvos teisinių institucijų sistemoje
Policijos Generalinis Komisaras Saulius Skvernelis
12.10 – 12.30 Lietuvos baudžiamasis procesas: ar racionalumas yra vertybė?
Lietuvos Respublikos Generalinis Prokuroras Darius Valys
12.30 – 12.50 Klausimai pranešėjams

12.50 – 14.00 Pietūs
Moderuoja Prof. Dr. Tomas Davulis, Lietuvos teisininkų draugijos vicepirmininkas.

14.00 – 14.20 Arbitražo vieta Lietuvos teisinių institucijų sistemoje
Vilniaus komercinio arbitražo teismo Pirmininkas Akad. Dr.Vytautas Nekrošius
14.20 – 14.40 Notariato dabartis ir perspektyvos
Notarų rūmų Pirmininkas Marius Stračkaitis
14.40 – 15.00 Advokato vieta teisinių institucijų sistemoje
Lietuvos advokatūros advokatų tarybos narė Renata Beržanskienė
15.00 – 15.20 Antstolio vaidmuo kuriant teisinę valstybę
Antstolių rūmų atstovė antstolė Inga Karalienė

15.20 – 16.00 Diskusijos, kongreso apibendrinimas
Diskusiją moderuoja 
Prof. Dr. Ignas Vėgėlė, Lietuvos teisininkų draugijos pirmininkas
Diskusijoje dalyvauja
Mykolo Romerio universiteto teisės fakulteto dekanė prof. dr. Rima Ažubalytė
Vilniaus universiteto teisės fakulteto dekanas prof. dr. Tomas Davulis
Vytauto Didžiojo universiteto LEP teisės fakulteto dekanas doc. dr. Tomas Berkmanas

